Siti Ashah Ghazali

Yang Berhormat Ustazah Dato' Hajah Siti Ashah Ghazali adalah ahli politik Malaysia berbangsa Melayu dari Parti Islam Se-Malaysia. Beliau merupakan Ahli Dewan Undangan Negeri (ADUN) Merbau Pulas, Kedah bertanding di atas tiket PAS. Di peringkat parti, beliau merupakan Ketua Dewan Muslimat PAS Negeri Kedah. Di peringkat kerajaan negeri, beliau merupakan bekas Pengerusi Jawatankuasa Pembangunan Wanita dan Kebajikan Negeri Kedah. Ketika berlakunya kemelut politik Kedah 2020, beliau dipilih semula menjadi Ahli Majlis Mesyuarat Kerajaan Negeri Kedah dan mengetuai Jawatankuasa Pembangunan Luar Bandar, Pembasmian Kemiskinan, Pembangunan Insan Negeri Kedah

Pendidikan 
Beliau menerima pendidikan awal di Sekolah Kebangsaan Jeneri, Sik, dari tahun 1969 sehingga tahun 1971 sebelum berpindah ke Sekolah Kebangsaan Cemara, Jeniang. Pada tahun 1973, beliau berpindah pula ke Sekolah Kebangsaan Paya Mengkuang, Gurun, Kedah. Seterusnya beliau telah menyambung pengajian di peringkat menengah di Sekolah Menengah Agama Taufiqiah Khairiah Halimiah, Batu 16, Padang Lumat dari tahun 1975 hingga tahun 1981. Pada tahun 1988, beliau telah menerima Diploma Tasawwur Islam dari ILHAM.

Kerjaya 
 Guru Agama Sek. Keb. Permatang Tok Dik, Padang Serai, Kedah (1988-1985)
 Guru Agama (Sandaran) Sek. Keb. Bukit Selarong, Padang Serai, Kedah (1986)
 Ahli Majlis Mesyuarat Kerajaan Negeri Kedah 2008-2013
Pengerusi Jawatankuasa Pembangunan Wanita, Keluarga dan Kebajikan Masyarakat Negeri Kedah
Ahli Majlis Mesyuarat Kerajaan Negeri Kedah 2020-kini
Pengerusi Jawatankuasa Pembangunan Luar Bandar, Pembasmian Kemiskinan, Pembangunan Insan Negeri Kedah

Anugerah dan pengiktirafan 

 
 Darjah Dato' Setia Diraja Kedah (D.S.D.K.) - Dato' - 2012

Rujukan 

Muslim Malaysia
Anggota wanita Parti Islam Se-Malaysia
Orang hidup
Ahli Dewan Undangan Negeri Kedah ke-14
Ahli Dewan Undangan Negeri Kedah ke-13
Ahli politik Malaysia berketurunan Melayu
Ahli Dewan Undangan Negeri Kedah ke-15
Ahli Dewan Undangan Negeri Kedah ke-12